|  |  |  |
| --- | --- | --- |
| BOSNA I HERCEGOVINAFEDERACIJA BOSNE I HERCEGOVINEZENIČKO-DOBOJSKI KANTONOPĆINA ZAVIDOVIĆIOPĆINSKI NAČELNIK |  |  |

Broj: 02-37-1363/18

Datum: 27.04.2018.

Na osnovu člana 23, 24. i 29. Zakona o zaštiti stanovništva od zaraznih bolesti (Službene novine FBiH broj 29/2005), Naredbe Ministarstva zdravlja Zeničko-dobojskog kantona broj 11-37-6951-1/18 od 24.04.2018. godine i člana 39. Statuta Općine Zavidovići (Službeni glasnik Općine Zavidovići broj 5/08 i 5a/08 ), Općinski načelnik donosi

## N A R E D B U

o provođenju obavezne preventivne sistematske deratizacije

na području općine Zavidovići - proljetna faza 2018. godine

# I

Naređuje se provođenje obavezne preventivne sistematske deratizacije na području općine Zavidovići u periodu od 03.05. do 15.06.2018. godine.

II

Obaveznu preventivnu sistematsku deratizaciju će organizovati i provesti Općina putem ovlaštenog pravnog lica, nakon dodjele ugovora u proceduri javne nabavke.

III

Općina Zavidovići će finansirati deratizaciju sljedećih objekata i površina:

1. Javne i zelene površine u pojasu naselja sa koncentrisanim stanovništvom

2. Nezvanična (neorganizovana) odlagališta otpada-smetljišta

3. Objekti općinskih javnih zdravstvenih ustanova sa vanjskim površinama

4. Općinske institucije i njihove ispostave sa vanjskim površinama

5. Individualni stambeni objekti u privatnom vlasništvu na užem urbanom dijelu grada

 Zeničko-dobojski kanton će finansirati deratizaciju sljedećih objekata i površina:

1. Obale površinskih vodotoka u gradskim i prigradskim zonama

2. Vaspitno-obrazovni objekti (škole i dječiji vrtići) i kulturni objekti sa vanskim površinama

3. Kolektivni centri za smještaj i boravak izbjeglih i prognanih lica

4. Objekti kantonalnih javnih zdravstvenih ustanova sa vanjskim površinama

5. Kantonalne institucije i njihove ispostave sa vanjskim površinama

6. Vjerski objekti i groblja u gradskim naseljima

 Pravna i fizička lica, vlasnici ili korisnici prostora i površina koje podliježu obaveznoj preventivnoj sistematskoj deratizaciji obavezni su, isključivo u utvrđenom periodu, o svom trošku, organizovati i provesti sistematsku deratizaciju sljedećih objekata i površina:

1. Gradska deponija

2. Objekti za javno vodosnabdijevanje i kanalizaciona mreža sa šahtama i izlivnim kolektorima

3. Objekti i površine svih fizičkih i pravnih lica koja obavljaju poslovnu djelatnost

4. Objekti i sredstva javnog saobraćaja

5. Objekti za proizvodnju i promet živežnih namirnica i predmeta opće upotrebe sa vanjskim

 površinama

6. Objekti za pružanje usluga javne higijene

7. Zajednički prostori stambenih zgrada (podrumi i tavani).

IV

 Preventivna sistematska deratizacija će se provesti u periodu od 03.05. do 15.06. 2018. godine, u skladu Programom provođenja obavezne preventivne sistematske deratizacije na području Zeničko-dobojskog kantona u 2018. godini, Pravilnikom o načinu obavljanja obavezne dezinsekcije i deratizacije i općinskim Operativnim planom izvođenja sistematske deratizacije i to isključivo antikoagulantnim rodenticidima druge generacije visokog učinka.

V

Subjekti koji podliježu provođenju obavezne preventivne sistematske deratizacije

dužni su izvođačima obezbijediti nesmetan rad.

Obavezi provođenja preventivne sistematske deratizacije podliježu subjekti naznačeni u ovoj Naredbi, osim subjekata koji posjeduju i ovlaštenom licu daju na uvid dokaz o izvršenoj deratizaciji pod nadzorom ovlaštenog pravnog lica, u protivnom će biti sankcionisani prema važećim propisima.

VI

Stručni nadzor nad provođenjem akcije obavezne preventivne sistematske deratizacije na površinama i objektima u javnom sektoru obavit će higijensko-epidemiološka služba JU „Dom zdravlja“ Zavidovići.

Kontrolu izvođenja aktivnosti obavezne preventivne sistematske deratizacije će izvršiti općinski Komunalni i sanitarni inspektor, Omeragić Alma.

VII

Ova naredba stupa na snagu sa danom donošenja, a objavit će se u „Službenom glasniku Općine Zavidovići“.

Dostavljeno: OPĆINSKI NAČELNIK

1.x Institut za zdravlje i sigurnost hrane Zenica, mr.sci. Hašim Mujanović

2.x Ministarstvo zdravstva ZDK,

3.x JU Dom zdravlja Zavidovići,

4.x Komunalni i sanitarni inspektor,

5.x Kantonalni sanitarni inspektor,

6.x Oglasna ploča,

7.x Sl. glasnik Općine Zavidovići,

8.x U spis.